钦定古今图书集成/明伦汇编/闺媛典/第291卷 > 皇清二十四 > 王祚九妻魏氏
## 钦定古今图书集成/明伦汇编/闺媛典/第291卷 > 皇清二十四 > 王祚九妻魏氏

按《庆都县志》：“魏氏，王祚九妻。年二十七，夫病，亲事汤药，衣不解带。病笃，祷天求以身代。夫亡，哭死复苏。子二，一在襁褓，女一方三岁，嗷嗷盈膝，哺养惟艰，苦志守节，事姑尽礼。逾二岁姑殁，次子亦夭。凡一切殡殓之具，于姑无不曲尽。既殡徙于乡，倚夫族昆弟居，择师教子，课女纺绩，历三十载，一如其初。”